Κώστας Ισαακίδης

Ο **Κώστας Ισαακίδης** είναι ομογενής Έλληνας βετεράνος ποδοσφαιριστής, ο οποίος ξεκίνησε από τη βουλγαρική Σλάβια Σόφιας και μεταπήδησε στον Άρη στα μέσα της δεκαετίας του '70. Αγωνίστηκε επίσης στον Α.Ο. Καβάλας.

## Καριέρα
Ο Ισαακίδης γεννήθηκε και μεγάλωσε στη Σόφια της Βουλγαρίας, όπου ξεκίνησε να αγωνίζεται αρχικά στις ακαδημίες ποδοσφαίρου και από το καλοκαίρι του 1973 στην πρώτη ομάδα της Σλάβια Σόφιας,.
 
Κατά τη διάρκεια αυτής της περιόδου κέρδισε με το Σλάβια, το **Κύπελλο Βουλγαρίας** (το οποίο ονομάζονταν εκείνη την περίοδο Κύπελλο Σοβιετικού Στρατού) της σεζόν 1974/75 καθώς και την 3η θέση στο πρωτάθλημα Βουλγαρίας.

Στις μόλις τρεις σεζόν με την ομάδα της Σλάβια , έγινε ο αγαπημένος παίκτης της κερκίδας. Πραγματοποίησε το ντεμπούτο του με τη λευκή φανέλα το φθινόπωρο του 1973 και κατέγραψε 62 αγώνες και σκόραρε 4 γκολ. Στα ευρωπαϊκά τουρνουά, συμμετείχε σε 4 αγώνες με τους «λευκούς». 

Μεταγράφηκε στον Άρη Θεσσαλονίκης το καλοκαίρι του 1975 και ξεκίνησε, λίγο αργότερα, προπονήσεις στη Θεσσαλονίκη αλλά λόγω γραφειοκρατικών προβλημάτων και παρεμβάσεων από τον ΠΑΟΚ, (ο οποίος διεκδικούσε επίσης τον παίκτη), μόλις στις 21 Φεβρουαρίου 1976 η Βουλγαρική Ποδοσφαιρική Ομοσπονδία ταχυδρόμησε την επίσημη άδεια μεταγραφής (μπλέ κάρτα) του παίκτη τόσο στην Ε.Π.Ο. όσ και την ΦΙΦΑ. 

Πραγματοποίησε το ντεμπούτο του με τους ¨κίτρινους" στις 4 Απριλίου 1976, στον νικηφόρο (με 3-0) εντός έδρας αγώνα κόντρα στην Παναχαϊκή για την 23η αγωνιστική του εθνικού πρωταθλήματος, σημειώνοντας μάλιστα και το τελευταίο γκολ του Άρη στο 30ο λεπτό της αναμέτρησης.

Στην πρώτη του χρονιά με τους "κίτρινους" έπαιξε σε επτά αγώνες πρωταθλήματος, πετυχαίνοντας δύο γκολ. 

Την επόμενη σεζόν, ο Αλκέτας Παναγούλιας του εμπιστεύθηκε θέση βασικού στη μεσαία γραμμή της ομάδας, όπου αγωνίστηκε σε 28 παιχνίδια, σκοράροντας τέσσερις φορές.

Ο Ισαακίδης αποτέλεσε βασικό κομμάτι της ανανέωσης της ομάδας και την επόμενη χρονιά έπαιξε σε 23 αγώνες, για να έλθει η σεζόν 1978-79 όπου ο Άρης τερμάτισε στην πρώτη τριάδα για πρώτη φορά μετά από πέντε χρόνια, με τον Ισαακίδη να παίζει σε δεκαέξι αγώνες.

Τον Δεκέμβριο του 1980 μεταπήδησε στον Α.Ο. Καβάλας, αφού τον τελευταίο ένα χρόνο στους "κίτρινους" ταλαιπωρήθηκε από τραυματισμούς και δεν αγωνίστηκε. Το 1980-81 έπαιξε σε δεκαοκτώ αγώνες και σκόραρε μία φορά, βοηθώντας την ομάδα του να κερδίσει την παραμονή της στην Α' Εθνική.

Τελικά, η ομάδα της Καβάλας υποβιβάστηκε την επόμενη χρονιά, με τον Ισαακίδη να παίζει σε τριάντα αγώνες πρωταθλήματος.

Ολοκλήρωσε την ποδοσφαιρική του καριέρα, αγωνιζόμενος για τρία χρόνια στα κλειστά γήπεδα της Αμερικής.

## Εθνικές ομάδες
Ο Ισαακίδης είχε χριστεί διεθνής με τις Εθνικές ομάδες της Βουλγαρίας καθώς αγωνίστηκε τόσο με την Εθνική Βουλγαρίας Κ23 (στις 18 Δεκεμβρίου 1974, κόντρα στην αντίστοιχη εθνικής της Ελλάδας) όσο και με την Εθνική Ανδρών σε φιλικές αναμετρήσεις. Μάλιστα υπήρξε μέλος της εθνικής ομάδας νέων της Βουλγαρίας η οποία το 1974 κέρδισε τον ευρωπαϊκό τίτλο. 

Πραγματοποίησε το ντεμπούτο του με το εθνόσημο στις 10 Νοεμβρίου 1974 στον αγώνα κόντρα στην Εθνική Ουγγαρίας (τελικό σκορ 0-0).

Συνολικά, με την εθνική ομάδα της χώρας, έχει 5 αγώνες για την Α' ομάδα, 1 αγώνα για την Β' ομάδα, 2 αγώνες και 1 γκολ για την ομάδα νέων.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές ΠΦΚ Σλάβια Σόφιας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Μέσοι ποδοσφαιριστές